wickkiey/tamil-wikipedia-chunked huggingface dataset:
# உலோரென்சோ லோடிசி

## சதுரங்க வாழ்க்கை

உலோரென்சோ லோடிசி இத்தாலி நாட்டின் பிரெசியாவில் பிறந்தார். ஆனால் வெனிசூக்கு அருகிலுள்ள சியோகியா என்ற நகரத்தில் வளர்ந்தார். 2016 ஆம் ஆண்டில் பன்னாட்டு சதுரங்க மாசுட்டர் பட்டத்தைப் பெற்ற பிறகு, 2017 ஆம் ஆண்டில் கோசென்சாவில் நடந்த இத்தாலிய இளையோர் சதுரங்கப் போட்டியை வென்றார்.  
2018 ஆம் ஆண்டில், சலெர்னோவில் முதல் முறையாக இத்தாலிய சதுரங்க வெற்றியாளர் பட்டத்தை வென்றார். போட்டி சமநிலையில் இருக்கும்போது வெற்றியாளரைத் தீர்மானிக்க நடைபெற்ற கூடுதல் ஆட்டத்தில் கிராண்ட்மாசுட்டர் ஆல்பர்டோ டேவிட்டை 2-0 என்ற புள்ளிகள் கணக்கில் தோற்கடித்தார். இங்கு கிராண்ட்மாசுட்டர் பட்டத்திற்கான முதல் விதிமுறையைப் பெற்றார்.  
2021 ஆம் ஆண்டில், கிராண்டு மாசுட்டர் பட்டத்திற்கான மற்ற இரண்டு விதிமுறைகளையும் பெற்று, கிராண்ட்மாசுட்டர் பட்டத்தை வென்றார். முதலாவது விதிமுறை சூன் மாதம் வில்லோர்பாவில் நடந்த லா மார்கா திறந்த நிலை போட்டியிலும், இரண்டாவது விதிமுறை செப்டம்பரில் மான்டெசில்வானோவில் நடந்த இத்தாலிய அணி சதுரங்க வெற்றியாளர் போட்டியிலும் கிடைத்தன. ஏப்ரல் மாதம் இத்தாலிய அணியுடன் காத்திருப்பு பலகையில் விளையாடி மிட்ரோபா கோப்பையை வென்றார். அப்போட்டியில் 4.5/7 புள்ளிகளைப் பெற்றார்.  
2022 ஆம் ஆண்டில், சென்னையில் நடந்த தனது முதல் சதுரங்க ஒலிம்பியாடு போட்டியில் பங்கேற்றார். இங்கு 3ஆவது பலகையில் விளையாடி 19ஆவது செயல்திறன் மதிப்பீட்டைப் பெற்றார். நார்வேநாட்டின் சிறப்பு கிராண்டுமாசுட்டர் இயான் லுட்விக் ஏமரை தோற்கடித்து, இந்திய சதுரங்க குழந்தை மேதை ர. பிரக்ஞானந்தாவுக்கு எதிராக சமன் செய்தார்.  
2024 ஆம் ஆண்டில், தனது இரண்டாவது சதுரங்க ஒலிம்பியாடு போட்டியில், சிறப்பு கிராண்டு மாசுட்டர்களான அனிசு கிரி மற்றும் பீட்டர் லீகோவை தோற்கடித்தார்.
# மார்ட்டின் பெட்ரோவ்

**மார்ட்டின் பெட்ரோவ்** (*Martin Petrov*) என்பவர் பல்கேரிய நாட்டைச் சேர்ந்த ஒரு சதுரங்க வீரராவார். 2000 ஆம் ஆண்டின் அக்டோபர் மாதம் 3 ஆம் தேதியன்று பல்கேரியாவின் சோபியா நகரத்தில் இவர் பிறந்தார். 2022 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.
# மார்ட்டின் பெட்ரோவ்

## சதுரங்க வாழ்க்கை

2019 ஆம் ஆண்டு சனவரி மாதத்தில் நடைபெற்ற 94 ஆவது ஏசுட்டிங்சு காங்கிரசு சதுரங்கப் போட்டியில் டேனியல் கோர்மல்லி, ஒலெக் கோர்னீவ், சருனாசு சுல்சுகிசு, அலெக்சாண்டர் செர்னியாவ் மற்றும் கோனார் மர்பி ஆகியோருடன் இணைந்து முதலிடத்தைப் பிடித்தார்.  
2020 ஆம் ஆண்டு மார்ச்சு மாதத்தில் பல்கேரிய சதுரங்க வெற்றியாளர் பட்டத்தை வென்றார். இப்போட்டியின் போது கிராண்டுமாசுட்டர்களான மோம்சில் நிகோலோவ் மற்றும் கிராசிமிர் ருசேவ் ஆகியோரை தோற்கடித்தார்.  
2022 ஆம் ஆண்டு சூன் மாதத்தில் நடைபெற்ற டர்கு மியூரசு திறந்தநிலை போட்டியில் ஆரம்பத்தில் மூன்றாவது இடத்தைப் பிடித்த ஆறு வீரர்களில் சமநிலை முறிவு ஆட்டத்திற்குப் பிறகு இவர் மூன்றாவது இடத்தைப் பிடித்தார்.  
2023 ஆம் ஆண்டு பிப்ரவரி மாதத்தில் பல்கேரிய சதுரங்க வெற்றியாளர் போட்டியில் நர்க்யுல் சலிமோவா மற்றும் மோம்சில் பெட்கோவ் ஆகியோருடன் இணைந்து இரண்டாவது இடத்தைப் பிடித்த பிறகு நான்காவது இடத்தைப் பிடித்தார்.
# ஆலாம் இம்பியான்

<mapframe latitude="3.022867" longitude="101.51065" zoom="14">{
"type": "FeatureCollection",
"features": []
}</mapframe>
**ஆலாம் இம்பியான்**, (மலாய்; ஆங்கிலம்: *Alam Impian*; சீனம்: 梦境) என்பது மலேசியா, சிலாங்கூர் மாநிலத்தின், சா ஆலாம் மாநகர்ப் பகுதியில் உள்ள ஒரு நகரியம் ஆகும். தாமான் செரி மூடா அருகே அமைந்துள்ள இந்த நகரியம் **சா ஆலாம் பிரிவு 25** என்றும் அழைக்கப்படுகிறது.  
சா ஆலாம் மாவட்டத்தில் ஒரு முக்கியமான இடத்தில் அமைந்துள்ள இந்த நகரியம் 1,235 ஏக்கர் பரப்பளவைக் கொண்டது; மற்றும் சா ஆலாம் நகர மையத்திலிருந்து 8 கி.மீ தொலைவில் உள்ளது. இந்த நகரியம் இரட்டை மாடி ஓரடுக்கு மனைகள் மற்றும் பிரிக்கப்பட்ட அரைமாடி மனைகளைக் கொண்டுள்ளது.
# ஆலாம் இம்பியான்

## பொது

இந்த நகர்ப்பகுதி நவம்பர் 2006-இல், எஸ்பி கட்டுமானக் குழுமத்தின் *(SP Setia)* கீழ் தொடங்கப்பட்டது. சுவரெழுத்துகளைக் கொண்ட சுவர்கள், ஒரு கலைக்கூடம், நேரியல் பூங்காக்கள், ஒரு திறந்தவெளி அரங்கம், தெரு ஓவியம், 31 ஏக்கர் (13 எக்டேர்) பரப்பளவில் ஒரு மைய நகரத்தையும் இந்த நகரியம் கொண்டுள்ளது.
# ஆலாம் இம்பியான்

## போக்குவரத்து

ஆலாம் இம்பியான் நகர்ப்பகுதியை இணைக்கும் நெடுஞ்சாலைகள்; மற்றும் விரைவுச்சாலைகள்:  
&nbsp;கோலாலம்பூர்-கிள்ளான் நெடுஞ்சாலை (**FH2**)  
&nbsp;சா ஆலாம் விரைவுச்சாலை (**KESAS**) 506  
&nbsp;மலேசிய வடக்கு-தெற்கு விரைவுச்சாலை (**ELITE**)  
&nbsp;கெமுனிங்-சா ஆலாம் விரைவுச்சாலை (**LKSA**)
# பின்நிலைக் கருவி

**பின்நிலைக்கருவி** (*backstaff*) என்பது ஒரு வான் பொருளின் உயரத்தை, குறிப்பாக சூரியன் அல்லது சந்திரனை அளவிடப் பயன்படுத்தப்படும் ஒரு வழிசெலுத்தல் கருவியாகும். சூரியனைக் கவனிக்கும் போது, பயனர்கள் சூரியனைத் தங்கள் பின்புறத்தில் வைத்திருந்தனர். அடிவானப் பாதையில் மேல் பாதையால் வீசப்பட்ட நிழலைக் கவனித்தனர். இது ஆங்கில மாலுமி ஜான் டேவிசால் கண்டுபிடிக்கப்பட்டது, அவர் 1594 இல் தனது சீமனின் ரகசியங்கள் என்ற புத்தகத்தில் இதை விவரித்தார்.
# பின்நிலைக் கருவி

### பின்நிலைக் கருவிகளின் வகைகள்

பின்நிலைக் கருவி என்பது நிழலின் வெளிப்பாட்டைப் பயன்படுத்தி சூரியனின் உயரத்தை அளவிடும் எந்தவொரு கருவிக்கும் வழங்கப்படும் பெயர். பின்நிலைக் கருவிகளைப் பயன்படுத்தி சூரியனின் உயரத்தை அளவிடுவதற்கான யோசனை தாமஸ் ஹாரியட்டிலிருந்து தோன்றியதாகத் தெரிகிறது.பல வகையான கருவிகள் பின்நிலைக் கருவிகள் என வகைப்படுத்தக்கூடிய குறுக்கு-நிலைக் கருவியிலிருந்து உருவாகின.
# கிராந்தி கவுடு

**கிராந்தி கவுடு** (*Kranti Goud*-பிறப்பு ஆகத்து 11,2003) என்பவர் இந்தியப் பெண்கள் துடுப்பாட்ட அணி வீரர் ஆவார். இவர் உள்நாட்டு துடுப்பாட்ட போட்டிகளில் மத்தியப் பிரதேசத்தையும், பெண்கள் பிரீமியர் லீக்கில் உ. பி. வாரியர்சு அணியையும் பிரதிநிதித்துவப்படுத்துகிறார். 2025 மகளிர் துடுபாட்ட உலகக் கோப்பையினை வென்ற இந்திய அணியின் ஒரு பகுதியாக கவுடு இருந்தார்.
# கிராந்தி கவுடு

## உள்நாட்டு போட்டி பங்கேற்பு

கவுடு மத்தியப் பிரதேச பெண்கள் துடுப்பாட்ட அணிக்காக உள்நாட்டு துடுப்பாட்டங்களில் விளையாடுகிறார். வங்காளத்திற்கு எதிரான மூத்த மகளிர் ஒருநாள் போட்டியில் இறுதிப் போட்டியில் இவர் 4 பேரை ஆட்டத்தில் வீழ்த்தினார். 2023ஆம் ஆண்டில் இசிசி வோங்கிற்கு அடுத்ததாக நான்கு வீழ்த்தல்களை வீழ்த்திய இரண்டாவது இளைய துடுப்பாட்ட வீரர் ஆனார். இவரது முதல் பெண்கள் பிரீமியர் லீக் போட்டி வீழ்த்தலில் மெக் லேனிங் ஓட்டம் எதுவும் எடுக்காமல் ஆட்டம் இழந்தார்.
# கிராந்தி கவுடு

## பன்னாட்டு போட்டி

ஏப்ரல் 2025 இல், இலங்கை முத்தரப்பு தொடரில் கஷ்வீ கௌதமுக்கு பதிலாக தேசிய அணியில் கவுடு தேர்ந்தெடுக்கப்பட்டார். இவர் மே 11 அன்று போட்டியினை நடத்திய இலங்கைக்கு எதிராக முத்தரப்பு தொடரின் இறுதிப் ஒருநாள் போட்டியில் அறிமுகமானார். பின்னர் இங்கிலாந்துக்கு எதிரான ஒருநாள் மற்றும் இ20 தொடருக்கான அணியில் இடம் பெற்றார். கவுடு, சூலை 12 அன்று இந்த தொடரில் தனது இ20 போட்டியில் அறிமுகமானார். செசுடர்-லெ-ஸ்ட்ரீட்டில் நடைபெற்ற மூன்றாவது மற்றும் இறுதி ஒருநாள் போட்டியில், தொடர் 1-1 என்ற நிலையில் இருந்த நிலையில், இவர் தனது முதல் ஐந்து வீரர்களை வீழ்த்தி, இந்தியா 13 ஓட்ட்டங்கள் வித்தியாசத்தில் வெற்றி பெற உதவினார். இவர் 6/52 புள்ளிவிவரங்களுடன் திரும்பினார். மேலும் 21 வயது மற்றும் 345 நாட்களில், பெண்கள் ஒருநாள் போட்டியில் ஐந்து விக்கெட்டுகளை வீழ்த்திய இளைய இந்திய வீரராக ஆனார். இதன் மூலம் ஜுலன் கோசுவாமி சாதனையை முறியடித்தார்.  
நிலையான செயல்திறன்களுக்குப் பிறகு, 2025 மகளிர் துடுப்பாட்ட உலகக் கோப்பை அணியில் கவுடு சேர்க்கப்பட்டார். அக்டோபர் 5 அன்று, கொழும்பில் பாக்கித்தானுக்கு எதிரான இந்தியாவின் போட்டியில், இவர் மூன்று வீரர்களை வீழ்த்தி தனது அணி 88 ஓட்டங்கள் வித்தியாசத்தில் வெற்றி பெற உதவினார். இந்தப் போட்டியின ஆட்ட நாயகன் விருதினையும் இவர் பெற்றார்.
# இரத்தினகிரி - 7

## பின்னணி

இரத்தினகிரி 7 எனும் இந்நெல் இரகம், *(சிவப்பு அரிசி; RTN RR - 4)* என்ற அரிசி வகையாகும். MO 17 நெல் வகையிலிருந்து பிறழ்வுத் தேர்வு மூலம் உருவான இது, அரைக் குள்ள *(100-110 செ.மீ. தாவர உயரம்)*, குறுகிய மற்றும் தடித்த தானிய வகையாகும். மேலும் இந்த இரகம், ஆய்வு நிலையம், மாநிலம், வேளாண் மற்றும் தகவமைப்பு சோதனைகளில் முறையே 46 - 50, 21 - 40, 50 - 96 மற்றும் 59 - 41 விழுக்காடு அதிக விளைச்சல் தரக்கூடியதாக தரவு உள்ளது. அகில இந்திய ஒருங்கிணைந்த நெல் மேம்பாட்டுத் திட்டத்தின் *(AICRIP)* சோதனைகளின்படி இரத்தினகிரி - 7, IR 64, BPT 5204 மற்றும் காலா நமக் ஆகியவற்றை விட முறையே 23.88 %, 18.69 % மற்றும் 39.40 % அதிக தானிய மகசூலைப் பதிவு செய்துள்ளது. மேலும் இந்நெல் இரகம், பழுப்பு மற்றும் பட்டைத் தீட்டப்பட்ட அரிசியில் முறையே 28.50 % (17.35 ppm) மற்றும் 32.7% (7.9 ppm) அதிக இரும்புச் சத்து கொண்டது. மேலும் பழுப்பு மற்றும் பளபளப்பான அரிசியில் முறையே 42.82% (28.35 ppm) மற்றும் 43.0% (24.25 ppm) அதிக துத்தநாக உள்ளடக்கத்தைக் கொண்டுள்ள இது, குறைந்த சர்க்கரை உயர்த்தல் குறியீட்டையும் (53) கொண்டுள்ளது. அதிக அரைத்தல் (64.17%) மற்றும் தலை அரிசி மீட்பு சதவீதம் (60.65%) மற்றும் நல்ல சமையல் தரத்தைக் கொண்டுள்ள இது, எக்டருக்கு 4.5 முதல் 5.0 டன் வரை சராசரி மகசூலைப் பதிவு செய்துள்ளது. தண்டு துளைப்பான், இலை மடிப்பு மற்றும் பித்தப்பை பூச்சிகளுக்கு எதிர்ப்புத் திறன் கொண்ட இந்த நெல் இரகத்தை, 2017 ஆம் ஆண்டில் மகாராட்டிராவின் கொங்கண் பகுதியில் வணிக சாகுபடிக்கு வெளியிட பரிந்துரைக்கப்பட்டது.
# இரத்தினகிரி - 7

## இவற்றையும் காண்க

- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# கப்பல் கண்காணிப்பு

**கப்பல் கண்காணிப்பு** (*Ship watching*) என்பது கடலோர பகுதிகளில், துறைமுகங்களில் அல்லது பாலங்களில் இருந்து கப்பல்கள் வருவது, போவது அல்லது கடல் வழியாகச் செல்லும் காட்சிகளை கவனிப்பது என்ற பொழுதுபோக்கு செயலாகும். இச்செயல்பாடு வெளிப்புற செயல்பாடாகவும் சுற்றுலாவின் ஒரு வடிவமாகவும் கருதப்படுகிறது. கப்பல் போக்குவரத்து அதிகமாக உள்ள நீர்வழிகளில் பல்வேறு கப்பல்களைக் கவனித்து புகைப்படமும் எடுக்கப்படுகிறது. கப்பல் நோக்கல் என்ற பெயராலும் இதை அழைக்கலாம்.  
உதாரணமாக, அமெரிக்காவில், மினசோட்டாவின் இரண்டு துறைமுகங்களில், சுப்பீரியர் ஏரியின் மீது கப்பல் கண்காணிப்பு நடைமுறையில் உள்ளது. சப்பானில், சப்பானின் கனகாவாவில் உள்ள கண்ணோன்சாகி பூங்காவில் உள்ள உராகா கால்வாய் வழியாக செல்லும் கப்பல்களையும் கண்காணிக்க முடியும். சீனாவில், சாங்ச்சியாங்கில் பல கப்பல்கள் மேலும் கீழும் செல்லும் போது, ஆன்கோவில் உள்ள ஆற்றங்கரைப் பூங்காக்கள் மற்றும் ஊகான் நகரில் உள்ள வுச்சாங்கில், கப்பல் கண்காணிப்பை இரசிக்க நல்ல இடங்களாகும்.
# நேகா அகூஜா

**நேகா அகூஜா** (**Neha Ahuja,** பிறப்பு: செப்டம்பர் 27,1981) இத்தாலியின் டோரினோவில் நடைபெற்ற 2006 குளிர்கால ஒலிம்பிக்கில் இந்தியாவை பிரதிநிதித்துவப்படுத்திய ஒரு இந்திய முன்னாள் மலைச்சரிவு பனிச்சறுக்கு விளையாட்டு வீரர் ஆவார். இந்த ஒலிம்பிகின் தொடக்க மற்றும் நிறைவு விழாக்களில் அகூஜா கொடி ஏந்திச் சென்றார். இந்தியாவுக்காக பனிச்சறுக்கு விளையாட்டில் பல மைல்கற்களை அவர் அடைந்துள்ளார். குளிர்கால ஒலிம்பிக்கிற்கு தகுதி பெற்ற முதல் இந்தியப் பெண் இவர். ஒலிம்பிக்கில் பனிச்சறுக்கு மற்றும் மாபெரும் பனிச்சறுக்கு நிகழ்வுகள் இரண்டிற்கும் தகுதி பெற்ற முதல் பெண்மணி ஆவார். டூரினில் நடந்த 2006 குளிர்கால ஒலிம்பிக்கில் பங்கேற்ற நான்கு இந்தியர்களில் அகூஜாவும் ஒருவர். அவர் பனிச்சறுக்கில் 51 ஆவது இடத்தையும், மாபெரும் பணிச்சறுக்கு நிகழ்வுகளில் (ஜி. எஸ். எஸ்) 42 ஆவது இடத்தையும் பிடித்தார். அவரது மூத்த சகோதரி செஃபாலி அகூஜா சீனாவின் கார்பின் நகரில் நடைபெற்ற 3வது குளிர்கால ஆசிய விளையாட்டுப் போட்டிகளில் இந்தியாவைப் பிரதிநிதித்துவப்படுத்தினார், மேலும் அவரது இளைய சகோதரி சுவாதி அகூஜா எம்டிவி ரோடீசின் நான்காவது பருவ ஆட்டங்களில் பங்கேற்றார்.
# நேகா அகூஜா

## ஆரம்பகால வாழ்க்கை

அகூஜா புதுதில்லியில் அனிதா அகூஜா எஸ். பி. அகூஜாஆகியோருக்குப் பிறந்தார். இவரது தந்தை இந்திய எல்லைப் பாதுகாப்புப் படையின் (பிஎஸ்எஃப்) அதிகாரி. அகூஜாவின் தந்தை குல்மார்க்கில் குளிர்கால விளையாட்டுகளின் இயக்குநராகவும் இருந்தார், மேலும் இந்திய பனிச்சறுக்கு மற்றும் மலையேறுதல் நிறுவனத்தின் முதல்வராகவும் இருந்தார். நான்கு வயதில், அகூஜாவும் அவரது குடும்பத்தினரும் தனது தந்தையின் பதவியின் காரணமாக காஷ்மீருக்குக் குடிபெயர்ந்தனர், அப்போதுதான் அவர் முதன்முதலில் பனிச்சறுக்கு கற்றுக்கொண்டார்.  
1994 ஆம் ஆண்டில், ஆஸ்திரியாவின் கப்ரூனில் உள்ள தாயர் ரேசிங் மன்றத்தில் ஓட்டோ சான்ட்னர் மற்றும் பீட்டர் சான்ட்னரின் கீழ் இரண்டு வார பயிற்சி முகாமில் பங்கேற்றார், இது பனிச்சறுக்கு வீரராக தனது வாழ்க்கையைத் தொடர இவரை ஊக்குவித்தது. அதன்பிறகு, 1996 ஆம் ஆண்டு ஜப்பானில் நடைபெற்ற ஜூனியர் ஆசிய குளிர்கால விளையாட்டுப் போட்டிகளில் பங்கேற்பதற்காக கசுவோ சாட்டோவின் கீழ் பயிற்சியைத் தொடங்கினார். 16 வயதில், அகூஜா கொலராடவின் வைலுக்குக் குடிபெயர்ந்தார். மேலும் உட்டாவின் சால்ட் லேக் சிட்டியில் 2002 குளிர்கால ஒலிம்பிக்கிற்காக வைல்ட் மவுண்டன் பள்ளியில் பயிற்சி பெற்றார். அந்த ஆண்டு பயிற்சியின் போது முழங்கால் காயம் ஏற்பட்ட பின்னர், ஆறு மாதங்களுக்கு அவரால் உடல் செயல்பாடுகளைச் செய்ய முடியவில்லை. இதன் விளைவாக, சால்ட் லேக் சிட்டி குளிர்கால ஒலிம்பிக்கில் அவரால் பங்கேற்க முடியவில்லை. இருப்பினும், ஒரு வருடம் கழித்து, அவர் குளிர்கால ஆசிய விளையாட்டுப் போட்டிகளில் பங்கேற்றார் (2003).  
பின்னர் அவர் 2006 குளிர்கால ஒலிம்பிக்கிற்காக ஆஸ்திரியாவின் பிட்ஸ்லில் உள்ள பார்ட்ஸ் ரேஸ் அகாடமியில் டயட்மார் தோனியின் கீழ் பயிற்சி பெற்றார்.  
1999 ஆம் ஆண்டில், அவர் விமானப்படை பால பாரதியில் பட்டம் பெற்றார், மேலும் 2003 ஆம் ஆண்டில், கொலராடோ போல்டர் பல்கலைக்கழகத்தில் பட்டம் பெற்றார். கூடுதலாக, அவர் ஒரு மிகச் சிறந்த நீச்சல் வீரராகவும், டெல்லி மாநில அளவில் நீச்சல் வீச்சாளராகவும் இருந்தார். அவர் தேசிய அளவிலான நீச்சல் வீரர் ஆவார் .
# நேகா அகூஜா

## தனிப்பட்ட வாழ்க்கை

அகூஜாவுக்கு இரண்டு மகன்கள் உள்ளனர். இவர் தற்போது ஒரு பெரிய நிறுவனத்தில் மூலோபாய ஆலோசகராக பணியாற்றுகிறார். மேலும் இப்போது வரிப்பந்தாட்டம், பணிச்சறுக்கினை பொழுதுபோக்காக விளையாடுகிறார்.
# நேகா அகூஜா

## மலைச்சரிவு பனிச்சறுக்கு முடிவுகள்

அனைத்து முடிவுகளும் சர்வதேச பனிச்சறுக்கு கூட்டமைப்பிலிருந்து பெறப்படுகின்றன (FIS).
# நேகா அகூஜா

## மலைச்சரிவு பனிச்சறுக்கு முடிவுகள்

### ஒலிம்பிக் முடிவுகள்

****ஆண்டு****  
| வயது. | ஸ்லாலோம் | மாபெரும் பனிச்சறுக்கு | சூப்பர்-ஜி | கீழ்நோக்கி | ஒருங்கிணைந்த | குழு நிகழ்வு |  |  |  |
| --- | --- | --- | --- | --- | --- | --- | --- | --- | --- |
| - | 2006 | *25* | 51 | 42 | - | - | - | - | } |
# எகிப்தின் பெரிய அருங்காட்சியகம்

**எகிப்தின் பெரிய அருங்காட்சியகம்** (*Grand Egyptian Museum*), சுருக்கமாக:**GEM**), எகிப்து நாட்டின் தலைநகரான பெருநகர கெய்ரோவிற்கு அருகில் உள்ள கீசா நகரத்தில் உள்ள கிசா பிரமிடுகள் வளாகத்திலிருந்து சுமார் இரண்டு கிலோமீட்டர் (1.2 மைல்) தொலைவில் உள்ளது. இது எகிப்தின் தொல்லியல், வரலாறு மற்றும் தேசிய அருங்காட்சியமாகும். இவ்வருங்காட்சியகத்தின் காட்சிப் பொருட்கள் பண்டைய எகிப்திய நாகரிகத்தை கண் முன் கொண்டு வருகிறது. இது பண்டைய நாகரிகத்திற்கான உலகின் மிகப்பெரிய அருங்காட்சியகமாகும்.  
இப்பெரிய அருங்காட்சியகத்தை நிறுவ 1992ஆம் ஆண்டில் அறிவிக்கப்பட்டது. நிதி நெருக்கடியால் இக்கட்டுமானம் 2023ஆம் ஆண்டில் முழுமையாக நிறைவடைந்ததுஇக்கட்டுமானத்திற்கான மொத்தச் செலவு $1.2 பில்லியன் ஆகும். சோதனை திறப்பு அக்டோபர் 2024ஆம் ஆண்டில் தொடங்கியது, அதிகாரப்பூர்வ திறப்பு நவம்பர் 1, 2025 அன்று நடந்தது.  
இந்த அருங்காட்சியகத்தில், வரலாற்றுக்கு முந்தைய எகிப்து (கிமு 6,000 முதல் கிமு 3150) முதல் எகிப்தின் கோப்துகள் (கிபி 7ஆம் நூற்றாண்டு) வரையிலான எகிப்திய நாகரிகத்தின் பல்வேறு காலகட்டங்களைச் சேர்ந்த எகிப்திய கலைப்பொருட்களின் தொகுப்பு உள்ளது, இதில் மொத்தம் 1,00,000க்கும் மேற்பட்ட கலைப்பொருட்கள் உள்ளது. இதில் குறைந்தது 20,000 கலைப்பொருட்கள் முதல் முறையாக காட்சிப்படுத்தப்படுத்தப்பட்டுள்ளது. இதில் பார்வோன் துட்டன்காமன் தொடர்பான 5,398 முழுமையான துண்டுகள் அடங்கும். பார்வோன் துட்டன்காமன் தொடர்பான பொருட்களை மட்டும் 7,500 சதுர மீட்டர் பரப்பிலான கூடத்தில் காட்சிக்கு வைக்கப்பட்டுள்ளது.<sup>2</sup> section of the museum. அருங்காட்சியகத்தில் 7,500 சதுர மீட்டர் பரப்பளவு கொண்ட தளத்தில் பார்வோன் துட்டன்காமன் தொடர்பான சேகரிப்புகள் காட்சிப்படுத்தப்பட்டுள்ளது. புதிதாக மீட்டெடுக்கப்பட்ட சில துண்டுகள் முதல் முறையாக காட்சிப்படுத்தப்படுத்தப்பட்டுள்ளது. எடுத்துக்காட்டாக, மன்னர் கூபுவின் இரண்டாவது சூரியக் கப்பல் மற்றும் மன்னர் கூபுவின் தாயான ராணி ஹெட்டெஃபெரஸ் தொடர்பான சேகரிப்புகள் மற்றும் அரசி தியே மற்றும் அவரது பெற்றோர்களான *யுயா* மற்றும் *துயு* ஆகியோரின் தொகுப்புகள் அடங்கும்.  
மொத்தம் 5,00,000 சதுர மீட்டர் (5,381,955 சதுர அடி) பரப்பளவு கொண்டஇப்பெரும் அருங்காட்சியகத்தின் வளாகத்தில் 1,67,000 சதுர மீட்டர் (17,97,573 சதுர அடி) பரப்பளவில் கட்டிடங்கள் நிறுவப்பட்டுள்ளது. இதன் தரைப் பரப்பளவு 81,000 சதுர மீட்டர் (8,72,000 சதுர அடி)ஆகும். இவ்வளாகத்தில் நிரந்தர அருங்காட்சியகங்கள், நிரந்தரக் கண்காட்சிக் கூடங்கள், தற்காலிக கண்காட்சிக் கூடங்கள், சிறப்பு கண்காட்சிக் கூடங்கள், குழந்தைகள் அருங்காட்சியகங்கள் கொண்டது. மேலும் 32,000 சதுர மீட்டர் (344,445 சதுர அடி) தரைப் பரப்பளவைக் கொண்ட மெய்நிகர் மற்றும் பெரிய வடிவத் திரைகளையும் கொண்டுள்ளது.  
இந்த அருங்காட்சியகத்தை எகிப்திய ஒராஸ்காம் கட்டுமான நிறுவனம் மற்றும் பெல்ஜியத்தின் பெசிக்ஸ் குழுமத்தின் கூட்டு முயற்சியால் கட்டப்பட்டது.
# எகிப்தின் பெரிய அருங்காட்சியகம்

## தொல்பொருட்கள்

இப்பெரும் அருங்காட்சியகத்தில் 1 இலட்சத்திற்கு மேற்பட்ட தொல்பொருட்கள் 12 முக்கிய கூடங்கள் மற்றும் பிற முக்கிய காட்சிக் கூடங்களில் காட்சிக்கு வைக்கப்பட்டுள்ளது.
# எகிப்தின் பெரிய அருங்காட்சியகம்

## தொல்பொருட்கள்

### பெரிய கூடம் (Atrium)

எகிப்தின் பெரிய அருங்காட்சியகத்தின் முதன்மை நுழைவாயில் அருகே பெரிய காட்சிக் கூடம் உள்ளது. இது 10,000 சதுர மீட்டர் பரப்பளவு கொண்டது. இதன் கூரை கண்ணாடியால் வேயப்பட்டது. பெரிய கூடத்திலிருந்து கீசா பிரமிடுகளைக் காணலாம்.
பெரிய கூடத்தில் 11 மீட்டர் உயரம், 83 டன் எடை கொண்ட பார்வோன் இரண்டாம் ராமேசஸ் சிலை மற்றும் பணடைய எகிப்திய காலத்திய ஆயிரக்கணக்கானதொல்பொருட்கள் காட்சிக்கு வைக்கப்பட்டுள்ளது. பெரிய திறந்தவெளி படிக்கட்டுகள் 12 முதன்மை காட்சிக் கூடங்களை இணைக்கிறது.
# எகிப்தின் பெரிய அருங்காட்சியகம்

## தொல்பொருட்கள்

### 12 முதன்மை கூடங்கள்

இப்பெரும் அருங்காட்சியகத்தின் 12 முதன்மைக் காட்சிக் கூடங்களில் கிமு 3100 முதல் கிபி 400 வரையான 24,000 தொல்பொருட்கள் காட்சிக்கு வைக்கப்பட்டுள்ளது.
நார்மர் கற்பலகை
| கூடங்கள் (1-2-3) | , கிமு 3200 – கிமு 3000]]
வரலாற்றுக்கு முந்தைய எகிப்து, எகிப்தின் துவக்க கால அரச மரபுகள், பழைய எகிப்து இராச்சியம், எகிப்தின் முதல் இடைநிலைக் காலம் |  |
| --- | --- | --- |
| கூடங்கள் (4-5-6) | செம்முடியை சூடிய பார்வோன் முதலாம் செனுஸ்ரெத் (கிமு1878-1839), லிஸ்டு நகரம்]]
எகிப்தின் மத்தியகால இராச்சியம், எகிப்தின் இரண்டாம் இடைநிலைக் காலம் |  |
| கூடங்கள் (7-8-9) | , கிமு 1479-1458]]
புது எகிப்து இராச்சியம் |  |
| கூடங்கள் (10-11-12) | யின் தங்க முகமூடி]] எகிப்தின் மூன்றாம் இடைநிலைக் காலம், பிந்தைய கால எகிப்திய இராச்சியம், கிரேக்க எகிப்து, ரோமானிய எகிப்து காலங்கள் | } |
# எகிப்தின் பெரிய அருங்காட்சியகம்

## இதனையும் காண்க

- எகிப்திய அருங்காட்சியகம்
- எகிப்திய பண்பாட்டின் தேசிய அருங்காட்சியகம்
- லக்சர் அருங்காட்சியகம்
# உள்நாட்டு சுற்றுலா

**உள்நாட்டு சுற்றுலா** (*Domestic tourism*) என்பது ஒரு நாட்டின் குடிமக்கள் தங்கள் சொந்த நாட்டுக்குள் உள்ள சுற்றுலா இடங்களுக்கு பயணம் செய்வது எனப் பொருளாகும். ஒரு நாட்டு மக்கள் வெளிநாட்டுக்கு செல்லாமல், தங்கள் நாட்டின் மற்ற மாநிலங்கள், நகரங்கள் அல்லது கிராமப்புறங்கள் போன்ற இடங்களுக்கு சுற்றுலா செல்லும் போது அதை உள்நாட்டு சுற்றுலா என்கிறோம். உருசியா, பிரேசில், கனடா, ஆத்திரேலியா, அமெரிக்கா, சீனா மற்றும் இந்தியா போன்ற பெரிய நாடுகளில் உள்நாட்டு சுற்றுலா மொத்த சுற்றுலாத் துறையில் மிகப் பெரிய பங்கை வகிக்கிறது.  
கோவிட்-19 தொற்றுநோய் காலத்தில், கோவிட்-19 பரவலைக் குறைக்க நாடுகள் தங்கள் விமான நிலையங்களை மூடியதால், உள்நாட்டு சுற்றுலா கணிசமாக அதிகரித்தது. சுற்றுலாவின் பொதுவான சரிவின் விளைவாக வேலைகள் மற்றும் வணிகங்கள் இழக்கப்பட்டன.  
ஒரு குறிப்பிட்ட வார இறுதியில் நகரத்திற்கு வெளியே செல்லாமல், வீட்டிற்கு அருகிலுள்ள பூங்காக்களுக்குச் செல்வது அல்லது அருங்காட்சியகங்களுக்குச் செல்வதை வீட்டிலேயே விடுமுறை என்பர். பொதுவாக வேலை அல்லது பள்ளியிலிருந்து ஓய்வெடுக்கவும், மகிழ்வுக்காகவும் செலவிடும் காலத்தைக் குறிப்பது விடுமுறைச் சுற்றுலா எனப்படும். வீட்டிலேயே விடுமுறை என்ற வார்த்தையின் பயன்பாடு 2000 ஆம் ஆண்டுகளின் பிற்பகுதியில் பிரிட்டிசு ஊடகங்களில் பெரும் மந்தநிலையின் போது பயன்படுத்தப்பட்டது. இத்தகைய சுற்றுலாவின் அதிகரிப்பு பற்றிய அறிக்கைகளில் பயன்படுத்தப்பட்டதன் மூலம் பிரபலப்படுத்தப்பட்டது, அப்போது பவுண்டின் பலவீனம் வெளிநாட்டு பயணத்தை அதிக விலை கொண்டதாக மாற்றியது.
# இசுலாமியப் பண்பாட்டு பாரம்பரிய அருங்காட்சியகம் மற்றும் அல்-குர்ஆன் கற்றல் மையம்

**இசுலாமியப் பண்பாட்டு பாரம்பரிய அருங்காட்சியகம் மற்றும் அல்-குர்ஆன் கற்றல் மையம்**
(*Museum of Islamic Cultural Heritage and Al-Quran Learning Center*) தாய்லாந்து நாட்டின் நாராதிவாட்டு மாகாணத்தில் உள்ள இயி-ங்கோ மாவட்டத்தில் அமைந்துள்ளது. இந்த அருங்காட்சியகம் மலாய் தீபகற்பத்தின் கையெழுத்துப் பிரதிகள் மற்றும் கலைப்பொருட்கள் உட்பட மலாய் வரலாற்றில் கவனம் செலுத்துகிறது.
# இசுலாமியப் பண்பாட்டு பாரம்பரிய அருங்காட்சியகம் மற்றும் அல்-குர்ஆன் கற்றல் மையம்

## வரலாறு

இந்த அருங்காட்சியகம் 2010 ஆம் ஆண்டில் திறக்கப்பட்டது. மேலும் குர்ஆன் கையெழுத்துப் பிரதிகள், மலாய் கையெழுத்துப் பிரதிகள் மற்றும் பண்டைய மலாய் தொழில்நுட்பத்தைக் காண்பிக்கும் கண்காட்சி அறைகள் இங்குள்ளன. குரானின் 79 கையால் எழுதப்பட்ட பிரதிகள் உட்பட அருங்காட்சியகத்தின் தொகுப்புகளாக உள்ளன.  
2023 ஆம் ஆண்டில், பிரதமர் சுரெட்டா தவிசின் அருங்காட்சியகத்தை சுற்றிப் பார்த்தார். அருங்காட்சியகம் 2024 ஆம் ஆண்டில் பொதுமக்களுக்கு திறக்கப்பட்டது.
# 2-எத்திலெக்சனாயிக்கு அமிலம்

**2-எத்திலெக்சனாயிக்கு அமிலம்** (*2-Ethylhexanoic acid*) என்பது CH<sub>3</sub>(CH<sub>2</sub>)<sub>3</sub>CH(C<sub>2</sub>H<sub>5</sub>)CO<sub>2</sub>H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொதுவாக இதை ஆக்டாயிக்கு அமிலம் என்று அழைக்கிறார்கள். ஒரு கார்பாக்சிலிக் அமிலமான இச்சேர்மம், முனைவற்ற கரிமக் கரைப்பான்களில் கரையக்கூடிய கொழுப்பில் கரையும் உலோக வழிப்பெறுதிகளைத் தயாரிக்க பரவலாகப் பயன்படுத்தப்படுகிறது. 2-எத்திலெக்சனாயிக்கு அமிலம் ஒரு நிறமற்ற பிசுபிசுப்பு எண்ணெயாகும். ஒளியியல் ரீதியாக செயலற்ற தன்மையைக் கொண்ட சமத்திருப்பக் கலவையாக வழங்கப்படுகிறது.
# 2-எத்திலெக்சனாயிக்கு அமிலம்

## தயாரிப்பு

2-எத்திலெக்சனாயிக்கு அமிலம் தொழில்துறை ரீதியாக புரோப்பிலீனில் இருந்து தயாரிக்கப்படுகிறது. புரோப்பிலீன் ஐதரோபார்மைலேற்றம் செய்யப்பட்டு பியூட்டிரால்டிகைடு தயாரிக்கப்படுகிறது. இது ஆல்டால் ஒடுக்கம் செய்யப்பட்டு 2-எத்தில்யெக்சீனால் தயாரிக்கப்படுகிறது. பின்னர் இது ஐதரசனேற்றம் செய்யப்பட்டு 2-எத்தில்யெக்சனால் தயாரிக்கப்படுகிறது. இறுதியாக இந்த ஆல்டிகைடு ஆக்சிசனேற்றம் செய்யப்பட்டு 2-எத்திலெக்சனாயிக்கு அமிலம் என்ற கார்பாக்சிலிக் அமிலம் உருவாகிறது.
# 2-எத்திலெக்சனாயிக்கு அமிலம்

## உலோக எத்திலெக்சனோயேட்டுகள்

2-எத்திலெக்சனாயிக்கு அமிலம் உலோக நேர்மின் அயனிகளுடன் சேர்ந்து வினைபுரிந்து விகிதவியல் அளவிலான அசிட்டேட்டு சேர்மங்களை உருவாக்குகிறது. இந்த எத்திலெக்சனோயேட்டு சேர்மங்கள் கரிம மற்றும் தொழில்துறை வேதியியல் தொகுப்பு வினைகளில் பயன்படுத்தப்படுகின்றன. இவை பலபடியாக்கல் வினைகளில் வினையூக்கிகளாகவும், ஆக்சிசனேற்ற வினைகளுக்கு எண்ணெய் உலர்த்தும் முகவர்களாகவும் செயல்படுகின்றன. இவை முனைவற்ற கரைப்பான்களில் அதிகம் கரையக்கூடியவையாகும். இந்த உலோக அணைவுகள் பெரும்பாலும் உப்புகள் என்று விவரிக்கப்படுகின்றன. இருப்பினும், அவை அயனி அல்ல, ஆனால் மின்னூட்ட-நடுநிலை ஒருங்கிணைப்பு சேர்மங்களாகும். இவற்றின் கட்டமைப்புகள் தொடர்புடைய அசிடேட்டுகளைப் போலவே இருக்கும்.
# 2-எத்திலெக்சனாயிக்கு அமிலம்

## உலோக எத்திலெக்சனோயேட்டுகள்

### சில உலோக எத்திலெக்சனோயேட்டுகள்

- ஐதராக்சில் அலுமினியம் பிசு(2-எத்திலெக்சனோயேட்டு), தடிப்பாக்கியாகப் பயன்படுத்தப்படுகிறது.</br>
- வெள்ளீயம்(II) எத்திலெக்சனோயேட்டு, (CAS# 301-10-0), ஒரு வினையூக்கியாகப் பயன்படுகிறது.</br>
- கோபால்ட்டு(II) எத்திலெக்சனோயேட்டு, (CAS# 136-52-7), ஓர் உலர்த்தியாகப் பயன்படுகிறது.</br>
- நிக்கல்(II) எத்திலெக்சனோயேட்டு, (CAS# 4454-16-4)
# 2-எத்திலெக்சனாயிக்கு அமிலம்

## பாதுகாப்பு

அழகுசாதனப் பொருட்களில் பயன்படுத்துவதற்கு 2-எத்திலெக்சனாயிக்கு அமிலம் ஐரோப்பிய ஒன்றியத்தில் தடைசெய்யப்பட்டுள்ளது.
# கெர்டி தி டக்

ஆறு வாத்து குஞ்சுகளைப் பொரிக்க அந்த தாய் வாத்து செய்த முயற்சிகளின் கதை, இரண்டாம் உலகப் போரின் முடிவில் போரினால் சோர்வடைந்த பல அமெரிக்கர்களுக்கு ஒரு உத்வேகமாக அமைந்தது. கெர்டியின் செய்திகள் உள்ளூர் செய்தித்தாளில் 37 நாட்கள் நாள்தோறும் தொடர்ந்து வெளிவந்தது. மில்வாக்கி முதலில், மாநிலம் மற்றும் இறுதியில் நாடு முழுவதும் வாழும் மக்களைக் கவர்ந்தது.
# கெர்டி தி டக்

## வரலாறு

கெர்டியின் கதை *மில்வாக்கி ஜர்னல்* இதழின் புற எழுத்தாளர் கோர்டன் மெக்குவாரி, விஸ்கான்சின் அவென்யூ பாலத்தின் கீழ் ஒரு மரக் குவியலில் ஒரு காட்டு வாத்து கூடு கட்டியுள்ளதாக 1945 ஏப்ரலில் அறிவித்தபோது தொடங்கியது. அந்த வாத்து மொத்தம் ஒன்பது முட்டைகளை இட்டிருந்தது. மேலும் அந்த வாத்து தன் கூட்டை விழிப்புடன் பாதுகாத்து வந்தது. பார்வையாளர்களும், வாகன ஓட்டிகளும் நாள்தோறும் பாலத்தின் மீது நின்று அடைகாத்துவரும் வாத்தை கண்டு வந்தனர். கெர்டிக்கு அன்னையர் நாள் வாழ்த்து அட்டைகளையும் வழங்கினர். கெர்டிக்கும் அதன் குஞ்சுகளுக்கும் எவ்வித ஆபத்தும் வரக்கூடாது என்பதற்காக மில்வாகி நகரத்தைச் சேர்ந்த சிறுவர்கள் இணைந்து ரோந்துப்படை ஒன்றை உருவாக்கினர். மில்வாக்கி அடைகாத்த ஒன்பது முட்டைகளில் இறுதியில் ஆறு முட்டைகள் குஞ்சு பொரித்து வெளிவந்தன.  
ஜெர்டியையும் அதன் கூட்டையும் *ஜர்னல்* மற்றும் உள்ளூர் போட்டியாளரான *மில்வாக்கி சென்டினல்* ஒளிப்படம் எடுத்தனர். இது *லைஃப் இதழில்* இடம்பெற்றது, மேலும் ஐக்கிய இராச்சியத்தின் *டெய்லி எக்ஸ்பிரஸில்* முதல் பக்கக்த்தில் இடம்பெற்றது. *ரீடர்ஸ் டைஜஸ்ட்* "மில்வாக்கியின் பிரபலமான வாத்து" என்ற தலைப்பில் கெர்டியைப் பற்றிய ஒரு செய்திக் குறிப்பை வெளியிட்டது.  
வெள்ளம், புயல், அருகில் சில தீ விபத்துகள் என்ற இடர்கள் ஏற்பட்டபோதிலும், ஐந்து வாத்து குஞ்சுகளும் கெர்டியும் அந்த இகட்டான தருணங்களில் இருந்து தப்பிப்பிழைத்தன. மேலும் அருகிலுள்ள கிம்பல்ஸ் பல்பொருள் அங்காடியின் சாளரத்தில் வாத்தைப் பார்வையிட வசதிகள் செய்யபட்டன. அங்கிருந்து அந்த வாத்துக் குடும்பத்தை 2 மில்லியனுக்கும் அதிகமான பார்வையாளர்கள் எட்டிப் பார்த்தனர். கெர்டியும் அதன் குஞ்சுகளும் ஏரிக்கரையில் உள்ள ஜூனோ பூங்கா தடாகத்திற்கு கொண்டு செல்லபட்டன. இந்தப் புத்தகம் அதன் தினசரி செய்திகளின் அடிப்படையில் எழுதப்பட்டது. இந்த புத்தகம் 1946 இல் நியூயார்க்கின் ரைன்ஹார்ட் & கோ.வால் மறுபதிப்பு செய்யப்படன.</ref>  
அதே ஆண்டில், மில்வாக்கியைச் சேர்ந்த பொம்மை தயாரிப்பாளர் ஏர்ல் எஃப். வென்ட், மல்லார்டு வாத்தின் பெயரிலான வாத்தின் மர பொம்மைகளைத் தயாரித்தார்.  
1959 ஆம் ஆண்டில், மில்வாக்கி பகுதியைச் சேர்ந்த எழுத்தாளர்களான நிக்கோலஸ் பி. ஜார்ஜியாடி மற்றும் லூயிஸ் ஜி. ரோமானோ ஆகியோர் *கெர்டி தி டக்* என்ற பெரயிலான குழந்தைகளுக்கான புத்தகத்தை எழுதினர். இந்தப் புத்தகம் 800,000 க்கும் மேற்பட்ட பிரதிகள் விற்பனையானது. பிறகு 1988 இல் மறுவெளியீடு செய்யப்பட்டு ஆறு மொழிகளில் மொழிபெயர்க்கப்பட்டது.
# கெர்டி தி டக்

## சிற்பம்

*கெர்டி தி டக்* என்பது சிற்பி குவெண்டோலின் கில்லன் உருவாக்கிய 4 அடி உயர (1.2 மீ) வெண்கல காட்டு வாத்து சிற்பமாகும். இந்த சிற்பம் $15,000 செலவில் உருவாக்கப்பட்டது. இது எப்ஸ்டீன் உஹென் கட்டிடக் கலைஞர்கள் நிறுவனத்தால் நகரத்திற்கு நன்கொடையாக வழங்கப்பட்டது. 1997 செப்டம்பரில் சிலை நிறுவப்பட்டது. இது மில்வாக்கி நகர மையத்தில் மில்வாக்கி ஆற்றின் மீது உள்ள விஸ்கான்சின் அவென்யூ பாலத்தின் வடமேற்குப் பக்கத்தில் உள்ளது. இந்த சிற்பம் ரிவர்ஸ்கல்ப்ச்சர் எனப்படும் கலை காட்சிகளின் ஒரு பகுதியாகும்!
# வி. பன்னீர் செல்வம்

**வி. பன்னீர் செல்வம்** (*V. Panneerselvam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் போளுர் பகுதியினைச் சேர்ந்தவர். 10ஆம் வகுப்பு வரை கல்வி பயின்றுள்ள பன்னீர் செல்வம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கலசப்பாக்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அ. மருதமுத்து

**அ. மருதமுத்து** (*A. Muruthamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் கெங்கவல்லி பகுதியினைச் சேர்ந்தவர். மருதமுத்து முதுகலை, இளநிலைச் சட்டப் படிப்புகளை முடித்துள்ளார். வழக்குரைஞரான மருதமுத்து அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கெங்கவல்லி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நிர்மலா பணிக்கர்

**நிர்மலா பணிக்கர்** (*Nirmala Paniker*) (பிறப்பு பிப்ரவரி 12,1944) இந்தியாவைச் சேர்ந்த மோகினியாட்ட நடனக் கலைஞரும், நடன இயக்குனரும் மற்றும் ஆசிரியரும் ஆவார். இவர் மோகினியாட்ட நடன வடிவத்தைப் பாதுகாத்தல் மற்றும் மேம்படுத்துவதில் தனது பங்களிப்புகளுக்காக அறியப்படுகிறார். கேரளாவின் இரிஞ்ஞாலகுடாவில் அமைந்துள்ள நடனகைசிகி என்ற மையத்தின் நிறுவனரும் ஆவார். இது மோகினியாட்டம் மற்றும் கூடியாட்டம் மற்றும் நங்கையர் கூத்து போன்ற பிற பாரம்பரிய நிகழ்த்து கலைகளின் பயிற்சி மையமாக திகழ்கிறது.
# நிர்மலா பணிக்கர்

## வாழ்க்கை வரலாறு

நிர்மலா பணிக்கர் 1944 பிப்ரவரி 12 அன்று திருவிதாங்கூரின் ஒரு பகுதியாக இருந்த கோவளத்தில் செல்லம்மாள் மற்றும் மாதவ பணிக்கருக்கு பிறந்தார். தனது ஐந்து வயதில் குரு தொட்டச்சேரி மாதவன் பணிக்கர் ஆசானின் கீழ் மோகினியாட்டத்திலும், பின்னர் கலாமண்டலம் கல்யாணிகுட்டி அம்மாவிடமும் பயிற்சி பெற்றார். கூடுதலாக பரதநாட்டியம், கதகளி மற்றும் கருநாடக இசை போன்றவற்றிலும் பயிற்சி பெற்றார்.
# நிர்மலா பணிக்கர்

## தொழில் வாழ்க்கை

நிர்மலா, மோகினியாட்டம், கூடியாட்டம் மற்றும் நங்கியார் கூத்து ஆகியவற்றை மேம்படுத்துவதற்காக 1994 ஆம் ஆண்டில் கேரளாவின் இரிஞ்ஞாலகுடாவில் ‘நடனகைசிகி’ என்ற நடன ஆராய்ச்சி மற்றும் பயிற்சிப் பிரிவைத் தொடங்கினார். இவரது படைப்புகள் மோகினியாட்டத்தின் பாரம்பரிய கூறுகளை புதுப்பிப்பதில் கவனம் செலுத்துகின்றன. அதே நேரத்தில் உள்ளூரில் வேரூன்றிய அதன் நடனக் கலைகளையும் அறிமுகப்படுத்துகின்றன. ஜெயதேவரின் கீத கோவிந்த்தத்தை அடிப்படையாகக் கொண்ட ‘கீதகோவிந்த சப்தம்’, நாராயணகுரு மோகினியாட்டத்திற்காக எழுதிய ‘குண்டலினி பாட்டின்’ தழுவல் போன்ற குறிப்பிடத்தக்க படைப்புகளுக்கு இவர் நடனமாடியுள்ளார்.  
*இராதா-மாதவம்* மற்றும் *கிருஷ்ணநாட்டம்* போன்ற மோகினியாட்டத்தின் பாடல் மற்றும் வெளிப்பாட்டு குணங்களை முன்னிலைப்படுத்தும் ஏராளமான நடனக் கலைஞர்களுக்கும், மேடை நிகழ்ச்சிகளுக்கும் தனது நிறுவனத்தில் பயிற்சி அளித்துள்ளார். இவரது நிகழ்ச்சிகள் மோகினியாட்டத்தின் நேர்த்தியையும் திரவத்தன்மையையும் வெளிப்படுத்துவதாக விவரிக்கப்பட்டுள்ளன. மோகினியாட்டம் குறித்த ஒரு புத்தகத்தையும் இவர் எழுதியுள்ளார். இது அந்த நடன வடிவத்தின் வரலாறு மற்றும் நுட்பங்களைப் புரிந்துகொள்வதற்கான ஆதாரமாக செயல்படுகிறது.
# நிர்மலா பணிக்கர்

## விருதுகளும் அங்கீகாரமும்

மோகினியாட்டத்திற்கு அளித்த பங்களிப்புகளுக்காக நிர்மலா பணிக்கருக்கு 2009 ஆம் ஆண்டில் சங்கீத நாடக அகாதமி விருது வழங்கப்பட்டது. நடனகைராலி மூலம் பாரம்பரிய நடன வடிவங்களை மேம்படுத்துவதில் இவர் மேற்கொண்ட முயற்சிகளுக்காகவும், மோகினியாட்டம் குறித்த இவரது அறிவார்ந்த படைப்புகளுக்காகவும் இவர் அங்கீகரிக்கப்பட்டுள்ளார்.
# குசல்கர் சட்டமன்றத் தொகுதி

**குசல்கர் சட்டமன்றத் தொகுதி** *(Kushalgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. குசல்கர், பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# இரமீலா கடீயா

**இரமீலா கடீயா** (பிறப்பு 1969) இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் குசல்கர் சட்டமன்றத் தொகுதியில் போட்டியிட்டு வென்றார். இத்தொகுதியானது பான்ஸ்வாரா மாவட்டத்தில் அமைந்துள்ளது. இவர்,2018 மற்றும் 2023 இல் நடைபெற்றத் தேர்தல்களில் வெற்றிபெற்று இரண்டு முறை சட்டமன்ற உறுப்பினரானவர்.
# இரமீலா கடீயா

## ஆரம்பகால வாழ்க்கை மற்றும் கல்வி

இரமீலா வாத்நகரில் பிறந்தார். இவரது முதன்மைத் தொழில் விவசாயம் என்றாலும், இவர் ஒரு எரிவாயு நிறுவனத்தை நடத்துகின்ற வணிகராவார்.
# தாமான் செரி மூடா

<mapframe latitude="3.032519" longitude="101.534475" zoom="14">{
"type": "FeatureCollection",
"features": []
}</mapframe>
**தாமான் செரி மூடா**, (மலாய்; ஆங்கிலம்: *Taman Sri Muda*; சீனம்: 斯里慕达公园) என்பது மலேசியா, சிலாங்கூர் மாநிலத்தின், சா ஆலாம் மாநகர்ப் பகுதியின் பிரிவு 25-இல் உள்ள ஒரு முக்கிய நகரம் ஆகும். இந்த நகரியம் கிள்ளான் மாவட்டத்தில், கோத்தா கெமுனிங் மற்றும் ஆலாம் மேகா நகரத்திற்கும் இடையே அமைந்துள்ளது.  
இருப்பினும் தாமான் செரி மூடாவின் அசல் பெயர் **மெர்டன் தோட்டம்** *(Merton Estate).* இந்தத் தோட்டம் ஒரு ரப்பர் தோட்டமாக இருந்தது. தாமான் செரி மூடாவின் முந்தைய பெயர் தாமான் செரி ஆலாம் *(Taman Sri Alam)* என அறியப்படுகிறது.
# தாமான் செரி மூடா

## வரலாறு

மெர்டன் பெருந்தோட்டம் 584 ஏக்கர் பரப்பளவைக் கொண்டது. அதன் பூர்வீகக் குடிமக்களில் பெரும்பாலோர் இந்தியர்கள்; அவர்களில் பெரும்பாலோர் ரப்பர் தோட்டத் தொழிலாளர்களாக வேலை செய்தனர். 1899-ஆம் ஆண்டில் மெர்டன் தோட்டத்தில் ரப்பர் பயிரிடப்பட்டது.  
இந்தத் தோட்டத்தில் விளைந்த ரப்பர்; தொடருந்துகள் மூலம் ஐந்தரை மைல் தொலைவில் இருந்த பத்து தீகா தொடருந்து நிலையத்திற்குக் கொண்டு செல்லப்பட்டது. அங்கிருந்து கிள்ளான் துறைமுகத்திற்குக் கொண்டு செல்லப்பட்டு இங்கிலாந்திற்கு ஏற்றுமதி செய்யப்பட்டது.
# தாமான் செரி மூடா

## செரி மூடா நவீன சந்தை

சா ஆலாம் மேவா சாலை 25/63-இல் அமைந்துள்ள ஆறு மாடி வளாகமான செரி மூடா நவீன சந்தை (ஆங்கிலம்: *Sri Muda Modern Market;* மலாய்: *Pasar Moden Sri Muda*) மார்ச் 2021-இல் திறக்கப்பட்டது. இதன் கட்டுமானச் செலவு RM 28 மில்லியன். கட்டுமானம் சூன் 2017-இல் தொடங்கப்பட்டு 4 ஆண்டுகளுக்குப் பிறகு திசம்பர் 15, 2020 அன்று நிறைவடைந்தது.  
இந்தத் திட்டம் சிலாங்கூர் மாநில அரசிடமிருந்து RM 25 மில்லியன் வட்டி இல்லாத கடன்களைப் பெற்றது.
# தாமான் செரி மூடா

## போக்குவரத்து

### சீருந்து

&nbsp;சா ஆலாம் விரைவுச்சாலை (KESAS) EXIT 507; மற்றும் &nbsp;கெமுனிங்-சா ஆலாம் விரைவுச்சாலை EXIT 1302 போன்ற முக்கிய விரைவுச்சாலைகள் வழியாக தாமான் செரி மூடாவை அணுகலாம். 2010-இல் திறக்கப்பட்ட இந்த நெடுஞ்சாலைகள் தாமான் செரி மூடாவை சா ஆலாம் நகர மையத்துடன் இணைக்கின்றன.
# தாமான் செரி மூடா

## போக்குவரத்து

### பொது போக்குவரத்து

ஆலாம் மேகா எல்ஆர்டி நிலையம் மற்றும் சா ஆலாம் கொமுட்டர் நிலையம் ஆகிய நிலையங்கள் தாமான் செரி மூடாவிற்கு அருகில் உள்ள தொடருந்து நிலையங்கள் ஆகும். இஸ்மார்ட் சிலாங்கூர் பேருந்து இப்பகுதியை சா ஆலாம் கொமுட்டர் நிலையத்துடன் இணைக்கிறது. இஸ்மார்ட் சிலாங்கூர் பேருந்து, ஆலாம் மேகா எல்ஆர்டி நிலையத்துடன் இணைக்கிறது.  
சா ஆலாம் (பிரிவு 14); மற்றும் தாமான் செரி மூடா ஆகிய இடங்களுக்கு இடையிலான சேவையை ரேபிட் கேஎல் பேருந்து இயக்குகிறது. கோலாலம்பூர் மாநகருக்கான நேரடி அணுகலுக்காக, ரேபிட் கேஎல் பேருந்து கோலாலம்பூர் கிள்ளான் வழியாக தாமான் செரி மூடாவை பசார் செனி நிலையத்துடன் இணைக்கிறது.
# தாமான் செரி மூடா

## செரி மூடா வெள்ளம்

2021 திசம்பர் 16-ஆம் தேதி தாமான் செரி மூடா நகரம் ஒரு பெரிய வெள்ளத்தினால் பாதிக்கப்பட்டது. அந்த வெள்ளத்தில் 14 பேர் உயிரிழந்தனர். செரி மூடா நகரம் முழுவதுமாக வெள்ளத்தில் மூழ்கி பேரழிவைச் சந்தித்தது. செரி மூடாவில் வெள்ள நீரை வெளியேற்றும் செயல்முறையை விரைவுபடுத்த 16 இறைவை இயந்திரங்கள் பயன்படுத்தப்பட்டன. வெள்ளம் காரணமாக ஆயிரக்கணக்கான மக்கள் பேரிடர் புனர் மையங்களில் தற்காலிகமாக தங்க வைக்கப்பட்டனர். அத்துடன் வெள்ளத்தால் பாதிக்கப்பட்ட பகுதிகளில் ஏறக்குறைய அனைத்து வகையான தரைவழி போக்குவரத்துகளும் துண்டிக்கப்பட்டன.  
2021 திசம்பர் 20-ஆம் தேதி, வெள்ளத்தில் மூழ்கிய கடைகள் மற்றும் பல்பொருள் அங்காடிகள் பலவற்றில் கொள்ளைச் சம்பவங்கள் நடந்தன. சா ஆலாம் காவல் துறைத் தலைவரின் உதவி ஆணையர் பகாருதீன் மாட் தாயிப் அந்தச் செய்திகளை உறுதிப்படுத்தினார். ஒரு கொள்ளை நிகழ்ச்சியின் போது 31 கொள்ளையர்கள் கைது செய்யப்பட்டனர்.  
2021 திசம்பர் 23-ஆம் தேதி, கொள்ளை நிகழ்ச்சிகளைத் தடுக்க எட்டு காவல்துறைக் குழுக்கள் அந்தப் பகுதியில் நிறுத்தப்பட்டன.
# அகமது அகமதுசாதா

**அகமது அகமதுசாதா** (*Ahmad Ahmadzada*) என்பவர் அசர்பைசான் நாட்டைச் சேர்ந்த ஒரு சதுரங்க வீரராவார். 2000 ஆம் ஆண்டின் அக்டோபர் மாதம் 3 ஆம் தேதியன்று அசர்பைசான் நாட்டின் பக்கூ நகரத்தில் இவர் பிறந்தார். 2023 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.
# அகமது அகமதுசாதா

## சதுரங்க வாழ்க்கை

2025 ஆம் ஆண்டு ஆகத்து மாதம் நடைபெற்ற அசர்பைசான் நாட்டின் காசிமோவ் நினைவு ஊகர் காசிமோவ் திறந்தநிலை சதுரங்கப் போட்டியை அகமது அகமதுசாதா வென்றார். இப்போட்டியில் இவர் 8/9 புள்ளிகள் பெற்றார்.  
அகமதுசாதா 2025 சதுரங்க உலகக் கோப்பையில் விளையாடத் தகுதி பெற்றார். முதல் சுற்றில் சூரியா சேகர் கங்குலியால் தோற்கடிக்கப்பட்டார்.
# கிர்க் கசாரியன்

**கிர்க் கசாரியன்** (*Kirk Ghazarian*) என்பவர் அமெரிக்க நாட்டைச் சேர்ந்த ஒரு சதுரங்க வீரராவார். 2006 ஆம் ஆண்டில் இவர் கலிபோரினியா மாநிலத்தின் இர்வின் நகரத்தில் பிறந்தார். 2024 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.
# கிர்க் கசாரியன்

## சதுரங்க வாழ்க்கை

2020 ஆம் ஆண்டு சூன் மாதத்தில் இவர் பான்-ஆர்மேனியன் சதுரங்கப் போட்டியில் இரண்டாவது இடத்தைப் பிடித்தார்.  
2023 ஆம் ஆண்டு சனவரி மாதத்தில் இவர் அனைத்து -அமெரிக்கா சதுரங்க அணியில் இடம் பெற்றார்.  
2023 ஆம் ஆண்டு பிப்ரவரி மாதத்தில் இவர் உரோச்போர்ட்டு சதுரங்க விழாவில் சதுரங்க மாசுட்டர்சு 2023 போட்டியில் இரண்டாவது இடத்தைப் பிடித்தார். மேலும் சிறந்த சமநிலை முறிவு ஆட்டத்தின் காரணமாக அர்சா பரதகோட்டி, மோம்சில் நிகோலோவ் மற்றும் பியோ டுபோ ஆகியோரை முந்தி இரண்டாம் இடத்தைப் பிடித்தார்.  
2023 ஆம் ஆண்டு சதுரங்க உலகக் கோப்பையில் விளையாடத் தகுதி பெற்றார். ஆனால் அந்த நிகழ்வில் இவரால் கலந்து கொள்ள முடியவில்லை. இவருக்குப் பதிலாக இயான்மார்கோ லீவா தேர்ந்தெடுக்கப்பட்டு சேர்க்கப்பட்டார்.  
2024 ஆம் ஆண்டு சனவரி மாதத்தில் நியூயார்க்கு மெட்ரோ ஆணையத்தின் சதுரங்க விதிமுறைகள் நிகழ்வில் மிக்லோசு கல்யாசை தோற்கடித்து தனது இறுதி கிராண்டுமாசுட்டர் விதிமுறையைப் பெற்றார். இவரது பிடே மதிப்பீடு 2500 புள்ளிகளைத் தாண்டிய பிறகு, 2024 ஆம் ஆண்டு திசம்பர் மாதத்தில் இவருக்கு கிராண்ட்மாசுடர் பட்டம் வழங்கப்பட்டது.
# பால் வெல்டன்

**பால் வெல்டன்** (*Paul Velten*) என்பவர் பிரான்சு நாட்டைச் சேர்ந்த ஒரு சதுரங்க வீரராவார். 1993 ஆம் ஆண்டில் ஆகத்து மாதம் 10 ஆம் தேதியன்று இவர் வியட்நாமின் அனோய் நகரத்தில் பிறந்தார். 2018 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.
# பால் வெல்டன்

## சதுரங்க வாழ்க்கை

2015ஆம் ஆண்டு சூன் மாதத்தில் பிரெஞ்சு அணி வெற்றியாளர் போட்டியில் தனது முதல் கிராண்டுமாசுட்டர் விதிமுறையைப் பெற்றார். இப்போட்டியில் இவர் ஒவ்வொரு ஆட்டத்திலும் கருப்பு காய்களுடன் விளையாடியது குறிப்பிடத்தக்கது. அடுத்த விதிமுறைக்ளை 2016 ஆம் ஆண்டு சூன் மாதத்தில் சிறந்த 12 பிரெஞ்சு அணி வெற்றியாளர் போட்டியிலும் 2018 ஆம் ஆண்டு பிப்ரவரி மாதத்தில் பன்டெசுலிகா சதுரங்கப் போட்டியிலும் பெற்றார்.  
2020 ஆம் ஆண்டு சூன் மாதத்தில் நடைபெற்ற இலிச்சசு இணையவழி சதுரங்கப் போட்டியில் இவர் 5ஆவது இடத்தைப் பிடித்தார்.  
பிப்ரவரி 2023 ஆம் ஆண்டு பிப்ரவரி மாதத்தில் நடைபெற்ற கேப்பெல்-லா-கிராண்டே திறந்தநிலை சதுரங்கப் போட்டியில் சலோனைசு எக்செகர் சதுரங்க மன்றத்தை இவர் பிரதிநிதித்துவப்படுத்தினார். இப்போட்டியில் 30 இடங்களில் 9 ஆவது இடத்தைப் பிடித்தார்.  
2025 சதுரங்க உலகக் கோப்பையில் விளையாடினார். அங்கு முதல் சுற்றில் பெலாரசு நாட்டின் விளாடிசுலாவ் கோவலேவிடம் தோற்றுப்போனார்.
# கபாசன் சட்டமன்றத் தொகுதி

**கபாசன் சட்டமன்றத் தொகுதி** *(Kapasan Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சித்தோர்கார் மாவட்டத்தில் அமைந்துள்ளது. கபாசன், சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.
# கபாசன் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சங்கர் லால் | rowspan=2 | இந்திய தேசிய காங்கிரசு</br> |
| 2008 | சங்கர் |  |  |
| 2013 | அர்சுன் லால் சிங்கர் | rowspan=3 | பாரதிய ஜனதா கட்சி</br> |
| 2018 |  |  |  |
| 2023 | } |  |  |
# சோக்ரான் மம்தானி

**சோக்ரான் குவாமே மம்தானி** (*Zohran Kwame Mamdani*),
# சோக்ரான் மம்தானி

## பிறப்பு, கல்வி & அரசியல்

உகாண்டா வம்சவளி அமெரிக்க கல்வியாளர் முகமது மம்தானி - அமெரிக்கத் திரைப்பட இயக்குநரும் இந்தியா வம்சாவளி அமெரிக்கப் பெண்ணான மீரா நாயர் தம்பதியருக்கு உகாண்டா நாட்டின் தலைநகரான கம்பாலாவில் 18 அக்டோபர் 1991 அன்று பிறந்தவர் சோக்ரான் மம்தானி. ஐந்தாண்டுகள் கழித்து குழந்தை சோக்ரான் மம்தானியுடன் பெற்றோர் தென்னாப்பிரிக்காவில் குடிபெயர்ந்தனர் சோக்ரான் மம்தானி போடோயின் கல்லூரியில் ஆப்பிரிக்க படிப்புகள் தொடர்பாக 2014ஆம் ஆண்டில் இளங்கலை பட்டம் பெற்றார்.  
பின்னர் நியூ யார்க் நகர அரசியலில் காதர் எல்-யாதீம் மற்றும் ரோஸ் பார்க்கன் போன்ற அரசியல்வாதிகளுக்கு அரசியல் மேலாளராக பணியாற்றினார். சோக்ரான் மம்தானி 2020ஆம் ஆண்டில் முதன்முறையாக நியூ யார்க் மாநில சட்டமன்றத்திற்கு குயின்சு தொகுதியிலிருந்து போட்டியிட்டு வென்றார் . இவர் மீண்டும் 2022 மற்றும் 2024ஆம் ஆண்டுகளில் நியூ யார்க் மாநில சட்டமன்ற உறுப்பினராக போட்டியின்றி வென்றார்.
# சோக்ரான் மம்தானி

## நியூ யார்க் மேயர் தேர்தலில்

சோக்ரான் மம்தானி ஜனநாயக் கட்சியின் சார்பில் 4 நவம்பர் 2025 அன்று நடைபெறும் நியூ யார்க் நகர மேயர் தேர்தலில், குடியரசுக் கட்சியின் வேட்பாளர் *ஆண்ட்ரூ கியூமோ* மற்றும் சுயேச்சை வேட்பாளர் *கர்டிஸ் சில்வா* ஆகியோரை எதிர்த்துப் போட்டியிடுகிறார்.  
சோக்ரன் மம்தானி நியூ யார்க் நகர மேயர் தேர்தலில் வென்றால், அந்நகரத்திற்கான சிறப்பு நிதியுதவிகளை நிறுத்தி விடுவதாக அமெரிக்க அதிபர் டோனால்ட் டிரம்ப் எச்சரிக்கை விடுத்துள்ளார். இருப்பினும் நியூ யார்க் நகர மேயர் தேர்தலில் சோக்ரான் அபார வெற்றி பெற்றார்.
# சோக்ரான் மம்தானி

## குடும்பம்

34 வயதான சோக்ரான் மம்தானி 2025ஆம் ஆண்டில் சிரியா நாட்டுப் பெண் ஓவியரான *ரமா துவாஜி*யை மணந்து கொண்டு அஸ்டோரியாவில் வசிக்கிறார்.
# கபிலா வேணு

**கபிலா வேணு** (*Kapila Venu*) இந்தியாவின் கேரளாவைச் சேர்ந்த கூடியாட்டம் மற்றும் நங்கையர் கூத்துக் கலைஞர் ஆவார். மத்தியப் பிரதேச அரசின் குமார் கந்தர்வ சம்மான், இந்திய அரசின்சங்கீத நாடக அகாதமி விருது, உஸ்தாத் பிஸ்மில்லா கான் யுவ புரஸ்கார், கேரள அரசின் கேரள சங்கீத நாடக அகாதமி விருது உள்ளிட்ட பல விருதுகளைப் பெற்றுள்ளார்.
# கபிலா வேணு

## வாழ்க்கை வரலாறு

கபிலா வேணு 1982 ஆம் ஆண்டு பிப்ரவரி 3 ஆம் தேதி கேரளாவின் கோதமங்கலத்தில் பிறந்தார். இவர், கூடியாட்டக் கலைஞர், கோ. வேணு மற்றும் மோகினியாட்டக் கலைஞர் நிர்மலா பணிக்கர் ஆகியோரின் ஒரே மகள் ஆவார்.  
இரிஞ்ஞாலகுடாவில், தனது ஏழு வயதில், கபிலா உஷா நங்கியாரின் கீழ் கூடியாட்டத்தின் அடிப்படைகளைக் கற்றுக்கொள்ளத் தொடங்கினார். பின்னர் அம்மனூர் மாதவ சாக்யாரின் கீழ் குருகுல பாரம்பரியத்தில் கிட்டத்தட்ட 10 ஆண்டுகள் விரிவான பயிற்சி பெற்றார். பிற்காலத்தில், இவரது பெற்றோரிடமும் நடனத்தைக் கற்றுக் கொண்டார். தனது தந்தை நிறுவிய நடனா கைரளி என்ற கலைப் பள்ளியில், காவுங்கல் சாத்துண்ணி பணிக்கர், கீழ்பாடம் குமரன் நாயர் மற்றும் கலாமண்டலம் இராமன்குட்டி நாயர் போன்றவர்களின் கீழ் பயிற்சி பெற்றார். களரிப்பயிற்று கலையை பாலன் குருக்கள் என்பவர் கற்பித்தார்.
# கபிலா வேணு

## தொழில் வாழ்க்கை

கபிலா பெரும்பாலும் ஐரோப்பாவின் சுவீடன், பிரான்சு, இத்தாலி, சுவிட்சர்லாந்து, ஜெர்மனி மற்றும் ஆஸ்திரியா மற்றும் யப்பான் போன்றா நாடுகளிலில் நிகழ்ச்சிகளை வழங்கியுள்ளார். தனது ஆறு வயதில் இங்கிலாந்தில் ஒரு மேடையில் கூட்டியாட்டம் நிகழ்த்தினார். நியூயார்க்கில் உள்ள *லோயர் மன்ஹாட்டன்* கலாச்சார மன்றத்தின் கலை மையத்தில் நடனக் கலைஞர்-நடன இயக்குனர் இரட்டையர்களான *வாலி கார்டோனா* மற்றும் *ஜெனிபர் லேசி* ஆகியோரால் இயக்கப்பட்ட *தி செட் அப்* என்ற தலைப்பில் பல ஆண்டு எட்டு பகுதி திட்டத்திலும் இவர் ஒரு பகுதியாக இருந்தார். *பீட்டர் ஓஸ்கர்சன்* தலைமையிலான உலக நாடகத் திட்டத்திலும் கபிலா பங்கேற்றார்.  
கபிலா, இரஹத் மகாஜன் எழுதி இயக்கிய 'மேகதூத்' படத்தில் கூடியாட்டம் நடனமாடியுள்ளார். “பார்வதியின் ஏக்கம் ” என்ற தலைப்பில் தனது நடன நிகழ்ச்சியில் கபிலா வேணு தனது பெண்ணிய அரசியலை இந்த பாரம்பரிய கலையுடன் ஒருங்கிணைக்கிறார்.  
பாரம்பரியக் கலைகளுக்கான நடனகைரளி ஆராய்ச்சி மற்றும் நிகழ்த்து மையத்தின் இயக்குநரான கபிலா, புதுதில்லி, தேசிய நாடகப் பள்ளி மற்றும் சிங்கப்பூரிலுள்ள கலாச்சார நாடக நிறுவனத்தில் வருகை தரும் ஆசிரியராகவும் உள்ளார்.
# கபிலா வேணு

## விருதுகளும் கௌரவங்களும்

2017 ஆம் ஆண்டில் கபிலா மத்தியப் பிரதேச அரசாங்கத்தால் குமார் காந்தர்வ சம்மனைப் பெற்றார். சென்னையில் உள்ள பாரத் கலாச்சார் என்ற அமைப்பிடமிருந்து யுவ கலாபாரதி விருதையும், தில்லியில் உள்ள சன்ஸ்கிருதி பிரதிஷ்டான் அமைப்பிலிருந்து சன்ஸ்கிரிதி விருதையும், 2006 ஆம் ஆண்டிற்கான சங்கீத நாடக அகாடமி விருது, உஸ்தாத் பிஸ்மில்லா கான் யுவ புரஸ்கார் விருதையும் பெற்றுள்ளார். மார்ச் 2025 இல், கேரள சங்கீத நாடக அகாதமி விருதைப் பெற்றார்.
# கபிலா வேணு

## ஆவணப்படம்

கபிலா வேணுவைப் பற்றி சஞ்சு சுரேந்திரன் என்பவர் இயக்கத்தில் *கபிலா* என்ற ஆவணப்படம் தயாரிக்கப்பட்டுள்ளது. இது 62 வது தேசிய திரைப்பட விருதுகளில் சிறந்த கலாச்சாரத் திரைப்படத்திற்கான தேசிய விருதை வென்றது.
# மோனிகா கோர்ரியா

**மோனிகா கோர்ரியா** (*Monika Correa*) என்கிற மோனிகா செக்வேரா (பிறப்பு 1938) ஓர் இந்திய ஜவுளிக் கலைஞர் ஆவார். இவர் தனது சோதனை நெசவுகளுக்கு பெயர் பெற்றவர். இவர் பெரும்பாலும் சுயமாக கற்றுக்கொண்ட நெசவாளராக இருக்கிறார். இது கல்வியில் பயிற்சி பெற்ற ஒரு கலைஞரின் தடைகளிலிருந்து விடுபடவும், கலை ஊடகமாக ஜவுளியின் சாத்தியத்தை ஆராயவும் இவருக்கு அனுமதித்துள்ளத..  
இவரது ஜவுளி படைப்புகள் நியூயார்க்கின் பெருநகரக் கலை அருங்காட்சியகம்,, நியூயார்க் நவீனக்கலை அருங்காட்சியகம், மினியாபொலிஸ் மற்றும் இலண்டனின் டேட் ஆகியவற்றில் முன்னணி சேகரிப்புகளின் ஒரு பகுதியாக உள்ளது.
# மோனிகா கோர்ரியா

## வாழ்க்கை வரலாறு.

மோனிகா, இளம் அறிவியல் பட்டம் பெற்றவர். கூடுதலாக 1958 இல் மும்பையின் புனித சேவியர் கல்லூரியில் நுண்ணுயிரியல் துறையில் பட்டம் பெற்றார். பின்னர், 1961 ஆம் ஆண்டில் குறிப்பிடத்தக்க இந்திய கட்டடக் கலைஞர் சார்லசு கோர்ரியா என்பவரை மணந்தார். இவர்களுக்கு நகுல் மற்றும் நந்திதா என்ற இரண்டு குழந்தைகள் பிறந்தனர்.  
1962 ஆம் ஆண்டில், மாசாச்சூசெட்சு தொழில்நுட்பக் கல்லூரியில் கற்பிக்க அழைக்கப்பட்டபோது மோனிகா தனது கணவருடன் சென்றார். இந்தப் பயணத்தின் போது, இவர்கள் பின்லாந்தின் எல்சிங்கி வழியாகச் சென்றனர். அங்கு இவர் பாரம்பரிய ரியா & ரைஜி விரிப்புகளைப் பார்த்து முழுமையாக ஈர்க்கப்பட்டார். இது இவரது ஆர்வத்தைத் தூண்டியது. மேலும், நெசவுப் பற்றி கற்றுக்கொள்ளத் தொடங்கினார். அதைத் தொடர்ந்து, அமெரிக்காவில், மாசாச்சூசெட்சு தொழில்நுட்பக் கல்லூரியில் ஓவியராகவும் பேராசிரியராகவும் இருந்த கியோர்கி கெப்ஸ் மூலம் மரியான் இசுட்ரெனெல் என்பவரை சந்திக்கும் வாய்ப்பு மோனிகாவிற்கு கிடைத்தது. கியோர்கி கிரான்ப்ரூக் கலை அகாதமியில் ஜவுளித் துறையின் தலைவராக பணியாற்றி ஓய்வு பெற்றவர். மரியான் இசுட்ரெனெல் கோர்ரியாவுக்கு நெசவுக்கான அடிப்படைகளைக் கற்பித்தார். மேலும் கோர்ரியா இந்தியாவுக்குத் திரும்பும்போது தறியின் வடிவமைப்பையும் கற்றுக் கொடுத்தார்.
# மோனிகா கோர்ரியா

## தொழில் வாழ்க்கை

1963இல் இந்தியா திரும்பிய பிறகு, இசுட்ரெனெல் பகிர்ந்த வடிவமைப்பின் படி தனக்காக தறியைக் கட்டைமைத்துக் கொண்டார். மும்பையில் வசித்து வந்த தனது முன்னாள் மாணவரான நெல்லி சேத்னாவைப் பற்றியும் இசுட்ரெனெல் கோர்ரியாவிடம் கூறியிருந்தார். நெல்லி சேத்னா அடிப்படை அமைப்பை அமைக்க ஒரு இளம் நெசவாளரை அனுப்பியிருந்தார். இது பூபுல் செயகர் தலைமையிலான ஒரு ஆராய்ச்சி நிறுவனமாகும். இதற்கு இந்திய அரசால் நிதியளித்து வந்தது. நெசவாளர்கள் சேவை மையத்தில்,கோர்ரியா கே. ஜி. சுப்ரமணியன் மற்றும் பிரபாகர் பார்வே போன்ற இந்திய நவீனக் கலைஞர்களை சந்தித்தார். அந்த நேரத்தில், சுப்பிரமணியன் கம்பளியால் செய்யப்பட்ட நார் சிற்பங்களில் பணியாற்றி வந்தார். இது கோர்ரியாவின் மனதில் ஆழமான தாக்கத்தை ஏற்படுத்தியது.
# இலக்கு சிகிச்சை

**இலக்குச் சிகிச்சை** (*Targeted therapy*) என்பது புற்று நோய் அல்லது பிறநோய்களுக்கு சிகிச்சையளிக்கப் பயன்படும் ஒரு நவீன மருந்து சிகிச்சை முறை ஆகும். புற்றுநோயைத் துல்லியமாக அடையாளம் கண்டு தாக்கும் நவீன சிகிச்சை முறையே இலக்குச் சிகிச்சை முறையாகும். இச்சிகிச்சை மரபணு மற்றும் மூலக்கூற்று அளவிலான ஆராய்ச்சியை அடிப்படையாகக் கொண்டதாகும். எனவே மூலக்கூற்று இலக்குச் சிகிச்சை என்ற பெயராலும் இதை அழைக்கலாம். புற்றுநோய் செல்களின் இயக்குநீர் சார்ந்த வளர்ச்சியைத் தடுக்க பயன்படும் இயக்குநீர் மருத்துவம், உயிரணு நச்சு வேதிச் சிகிச்சை ஆகியன பிற புற்றுநோய் சிகிச்சை முறைகளாகும். மூலக்கூற்று மருத்துவத்தின் ஒரு வடிவமாக, இலக்கு சிகிச்சையானது, உடலின் அனைத்து செல்களிலும் குறுக்கிடுவதற்குப் பதிலாக, புற்றுநோய் உருவாக்கும் மற்றும் கட்டி வளர்ச்சிக்கு உதவும் குறிப்பிட்ட இலக்கு மூலக்கூறுகளில் மட்டும் குறுக்கிடுவதன் மூலம் புற்றுநோய் செல்களின் வளர்ச்சியைத் தடுக்கிறது. இலக்கு சிகிச்சையில் பயன்படும் பெரும்பாலான முகவர்கள் உயிரி மருந்துகளாக இருப்பதால், புற்றுநோய் சிகிச்சையின் சூழலில் பயன்படுத்தப்படும்போது, உயிரியல் சிகிச்சை என்ற சொல் சில நேரங்களில் இலக்கு சிகிச்சைக்கு ஒத்ததாக இருக்கும். இருப்பினும், வேறுபட்ட இந்த முறைகளை ஒன்றாக இணைக்கலாம்; நச்சு எதிர்ப்பு-மருந்து இணைப்புகள் உயிரியல் மற்றும் உயிரணு நச்சு வழிமுறைகளை ஓர் இலக்கு சிகிச்சையாக இணைக்கின்றன.  
சிறப்பு செயற்கை நொதிகளை புற்று நோய்க்கட்டி செல்லுடன் பிணைத்து உடலின் இயற்கையாக நடைபெறும் உயிரணு சிதைவுச் செயல்முறை செல்லை செரிமானம் செய்து உடலில் இருந்து திறம்பட நீக்கும் வகையில் மேற்கொள்ளும் சிகிச்சை வகை மற்றொரு வகையான இலக்கு சிகிச்சை முறையாகும்.  
இலக்கு வைக்கப்பட்ட புற்றுநோய் சிகிச்சைகள் பாரம்பரிய சிகிச்சை முறைகளை விட மிகவும் பயனுள்ளதாகவும், சாதாரண செல்களுக்கு குறைவான தீங்கு விளைவிப்பதாகவும் இருக்கும் என்று எதிர்பார்க்கப்படுகிறது. இலக்குச் சிகிச்சைகள் புற்றுநோய் நோயெதிர்ப்புத் துறையால் உருவாக்கப்பட்ட சிகிச்சை இலக்குகளுக்கு நோயெதிர்ப்பு வழிமுறைகளைப் பயன்படுத்தும் நோயெதிர்ப்பு சிகிச்சைக்கு எடுத்துக்காட்டுகளாகும். நோய் எதிர்ப்பு மண்டல கட்டுப்படுத்திகளாக, இவை நோய் எதிர்ப்பு சக்தியை அதிகரிக்கவோ குறைக்கவோ செய்து சிகிச்சையளிக்க உதவுகின்றன.  
மிகவும் வெற்றிகரமான இலக்கு சிகிச்சைகள், புற்றுநோய் செல்களுக்கு குறிப்பிட்ட மற்றும் சாதாரண ஹோஸ்ட் திசுக்களில் காணப்படாத ஒரு பிறழ்வு அல்லது பிற மரபணு மாற்றத்தைக் கொண்டிருக்கும் புரதம் அல்லது நொதியை குறிவைக்கும்.  
நுரையீரல் புற்றுநோய், பெருங்குடல் புற்றுநோய், தலை மற்றும் கழுத்து புற்றுநோய், மார்பக புற்றுநோய், மல்டிபிள் மைலோமா, லிம்போமா, புரோஸ்டேட் புற்றுநோய், மெலனோமா மற்றும் பிற புற்றுநோய்களுக்கு இலக்கு வைக்கப்பட்ட சிகிச்சைகள் உள்ளன.  
கொடுக்கப்பட்ட இலக்கு சிகிச்சைக்கு பதிலளிக்கும் நோயாளிகளைத் தேர்ந்தெடுப்பதற்கு உதவுவதற்கு பயோமார்க்ஸ்கள் பொதுவாகத் தேவைப்படுகின்றன.  
கூட்டு இலக்கு சிகிச்சை என்பது பல இலக்குகளை இலக்காகக் கொண்ட ஒன்று அல்லது அதற்கு மேற்பட்ட சிகிச்சை முறைகளைப் பயன்படுத்துவதை உள்ளடக்கியது,
# இலக்கு சிகிச்சை

### வகைகள்

இலக்கு வைக்கப்பட்ட சிகிச்சையின் முக்கிய வகைகள் தற்போது சிறிய மூலக்கூறுகள் மற்றும் மோனோக்ளோனல் ஆன்டிபாடிகள் ஆகும்.
# இலக்கு சிகிச்சை

### சிறிய மூலக்கூறு மருந்து இணைப்புகள்

வின்டாஃபோலைடு என்பது ஃபோலேட் ஏற்பியை இலக்காகக் கொண்ட ஒரு சிறிய மூலக்கூறைக் கொண்ட ஒரு சிறிய மூலக்கூறு மருந்து இணைப்பொருள் ஆகும். இது தற்போது பிளாட்டினம்-எதிர்ப்பு கருப்பை புற்றுநோய்க்கான (PROCEED சோதனை) மருத்துவ பரிசோதனைகளிலும், சிறிய செல் அல்லாத நுரையீரல் புற்றுநோய்க்கான (NSCLC) கட்டம் 2b ஆய்விலும் (TARGET சோதனை) உள்ளது.
# இலக்கு சிகிச்சை

### செரின்/திரோனைன் கைனேஸ் தடுப்பான்கள் (சிறிய மூலக்கூறுகள்)

- செரின்/திரோனைன் கைனேஸ்
- டெம்சிரோலிமஸ் (டோரிசல்)
- எவரோலிமஸ் (அஃபினிட்டர்)
- வெமுராஃபெனிப் (செல்போராஃப்)
- டிராமெடினிப் (மெக்கினிஸ்ட்)
- டப்ராஃபெனிப் (டஃபின்லர்)
# இலக்கு சிகிச்சை

### மோனோக்ளோனல் ஆன்டிபாடிகள்

பல வளர்ச்சியில் உள்ளன, மேலும் சில FDA மற்றும் ஐரோப்பிய ஆணையத்தால் உரிமம் பெற்றுள்ளன. உரிமம் பெற்ற மோனோக்ளோனல் ஆன்டிபாடிகளின் எடுத்துக்காட்டுகள் பின்வருமாறு:  
- பெம்ப்ரோலிஸுமாப் (கெய்ட்ருடா) T செல்களில் காணப்படும் PD-1 புரதங்களுடன் பிணைக்கிறது. பெம்ப்ரோலிஸுமாப் PD-1 ஐத் தடுக்கிறது மற்றும் நோயெதிர்ப்பு அமைப்பு புற்றுநோய் செல்களைக் கொல்ல உதவுகிறது. இது மெலனோமா, ஹாட்ஜ்கின்ஸ் லிம்போமா, சிறிய அல்லாத செல் நுரையீரல் புற்றுநோய் மற்றும் பல வகையான புற்றுநோய்களுக்கு சிகிச்சையளிக்கப் பயன்படுகிறது.
- ரிட்டூக்ஸிமாப் B செல்களில் காணப்படும் CD20 ஐ குறிவைக்கிறது. இது ஹாட்ஜ்கின் அல்லாத லிம்போமாவில் பயன்படுத்தப்படுகிறது
- டிராஸ்டுஸுமாப் சில வகையான மார்பகப் புற்றுநோய்<nowiki/>களில் வெளிப்படுத்தப்படும் Her2/neu (ErbB2 என்றும் அழைக்கப்படுகிறது) ஏற்பியை குறிவைக்கிறது அலெம்டுஸுமாப்
- செட்டுக்ஸிமாப் எபிடெர்மல் வளர்ச்சி காரணி ஏற்பியை (EGFR) குறிவைக்கிறது. இது மெட்டாஸ்டேடிக் பெருங்குடல் புற்றுநோய் மற்றும் தலை மற்றும் கழுத்தின் செதிள் செல் புற்றுநோய் சிகிச்சையில் பயன்படுத்த அனுமதிக்கப்படுகிறது.
- பனிடுமுமாப் EGFR ஐயும் குறிவைக்கிறது. மெட்டாஸ்டேடிக் பெருங்குடல் புற்றுநோய் சிகிச்சையில் பயன்படுத்த அனுமதிக்கப்படுகிறது.
- பெவாசிஸுமாப் சுற்றும் VEGF லிகண்டை குறிவைக்கிறது. பெருங்குடல் புற்றுநோய், மார்பக புற்றுநோய், சிறிய அல்லாத செல் நுரையீரல் புற்றுநோய் சிகிச்சையில் பயன்படுத்த அனுமதிக்கப்படுகிறது, மேலும் சர்கோமா சிகிச்சையில் இது ஆய்வுக்குரியது. மூளைக் கட்டிகளுக்கு சிகிச்சையளிக்க இதைப் பயன்படுத்துவது பரிந்துரைக்கப்படுகிறது.
- இபிலிமுமாப் (யெர்வாய்)
- பிரெண்டுக்ஸிமாப் CD30 ஐ குறிவைக்கிறது மற்றும் சில வகையான லிம்போமாக்களில் பயனுள்ளதாக இருக்கும்.
- பல ஆன்டிபாடி-மருந்து இணைப்புகள் (ADCகள்) உருவாக்கப்பட்டு வருகின்றன. ஆன்டிபாடி-இயக்கிய நொதி புரோட்ரக் சிகிச்சையையும் (ADEPT) காண்க.